CELEX: 62012CN0207
Language: da
Date: 2012-04-30 00:00:00
Title: Sag C-207/12: Anmodning om præjudiciel afgørelse indgivet af Rechtbank van eerste aanleg te Brussel (Belgien) den 30. april 2012 — Essent Belgium NV mod Vlaamse Reguleringsinstantie voor de Elektriciteits- en Gasmarkt (VREG)

28.7.2012   
            
            
               DA
            
            
               Den Europæiske Unions Tidende
            
            
               C 227/10
            
         Anmodning om præjudiciel afgørelse indgivet af Rechtbank van eerste aanleg te Brussel (Belgien) den 30. april 2012 — Essent Belgium NV mod Vlaamse Reguleringsinstantie voor de Elektriciteits- en Gasmarkt (VREG)
   (Sag C-207/12)
   2012/C 227/15
   Processprog: nederlandsk
   
      Den forelæggende ret
   
   Rechtbank van eerste aanleg te Brussel
   
      Parter i hovedsagen
   
   
      Sagsøger: Essent Belgium NV
   
      Sagsøgt: Vlaamse Reguleringsinstantie voor de Elektriciteits- en Gasmarkt (VREG)
   
      Den anden part: Vlaamse Gewest
   
      Præjudicielle spørgsmål
   
   
               1)
            
            
               Er en national ordning som den, der er fastsat i det flamske dekret af 17. juli 2000 om organisering af markedet for elektricitet og gennemført ved den flamske regerings bekendtgørelse af 5. marts 2004 som ændret ved den flamske regerings bekendtgørelse af 25. februar 2005 om fremme af fremstilling af elektricitet af vedvarende energikilder og den flamske regerings bekendtgørelse af 8. juli 2005 om ændring af den flamske regerings bekendtgørelse af 5. marts 2004 om fremme af fremstilling af elektricitet af vedvarende energikilder og den flamske regerings bekendtgørelse af 29. marts 2002 om de offentlige myndigheders pligt til fremme af et rationelt strømforbrug, hvorved
               
                           —
                        
                        
                           leverandører af elektricitet til slutaftagere, der er tilsluttet distributionsnettet eller transmissionsnettet, er forpligtet til årligt at indgive et bestemt antal grønne certifikater til reguleringsmyndigheden (det nævnte dekrets artikel 23)
                        
                     
                           —
                        
                        
                           en leverandør af elektricitet til slutaftagere, der er tilsluttet distributionsnettet eller transmissionsnettet, pålægges en administrativ bøde af den flamske reguleringsmyndighed »Vlaamse Reguleringsinstantie voor de Elektriciteits- en Gasmarkt (VREG)«, såfremt den ikke har indgivet det tilstrækkelige antal grønne certifikater til at opfylde en pålagt kvoteforpligtelse med hensyn til grønne certifikater (det nævnte dekrets artikel 37, stk. 2)
                        
                     
                           —
                        
                        
                           det udtrykkeligt er bestemt, at oprindelsesgarantier fra andre lande på bestemte betingelser kan godkendes til opfyldelse af kvotepligten (artikel 15d, stk. 2, i den flamske regerings bekendtgørelse af 5.3.2004, således som den finder anvendelse på denne sag)
                        
                     
                           —
                        
                        
                           reguleringsmyndigheden ikke kan eller vil tage hensyn til oprindelsesgarantier fra Norge i mangel af gennemførelsesbestemmelser fra den flamske regering, der anerkender fremlæggelsen af sådanne certifikater som lige eller ligeværdig (det nævnte dekrets artikel 25 og artikel 15d, stk. 2, i bekendtgørelsen af 5. marts 2004), uden at reguleringsmyndigheden i det konkrete tilfælde undersøger ligheden eller ligeværdigheden
                        
                     
                           —
                        
                        
                           det i hele den periode, hvor dekretet af 17. juli 2000 var i kraft, reelt kun var certifikater for produktion af grøn strøm i Den Flamske Region, der blev taget i betragtning ved efterprøvelsen af, om kvoteforpligtelsen var opfyldt, mens der for leverandører af elektricitet til slutaftagere, der er tilsluttet distributionsnettet eller transmissionsnettet ikke fandtes nogen mulighed for at godtgøre, at de indgivne oprindelsesgarantier fra andre medlemsstater i Den Europæiske Union opfyldte betingelserne for anerkendelse af lige eller ligeværdige garantier ved udstedelsen af sådanne certifikater,
                        
                     forenelig med EØS-aftalens artikel 11 og 13?
            
         
               2)
            
            
               Er en national ordning som omhandlet i spørgsmål 1 forenelig med artikel 5 i det daværende Europa-Parlamentets og Rådets direktiv 2001/77/EF (1) den 27. september 2001 om fremme af elektricitet produceret fra vedvarende energikilder inden for det indre marked for elektricitet (for så vidt som det er relevant for EØS-aftalen)?
            
         
               3)
            
            
               Er en national ordning som omhandlet i spørgsmål 1 forenelig med lighedsprincippet og forbuddet mod forskelsbehandling, således som disse principper bl.a. er fastsat i EØS-aftalens artikel 4 og i artikel 3 i det daværende Europa-Parlamentets og Rådets direktiv 2003/54/EF (2) af 26. juni 2003 om fælles regler for det indre marked for elektricitet og om ophævelse af direktiv 96/92/EF (for så vidt som det er relevant for EØS-aftalen)?
            
         
      (1)  EFT L 283, s. 33.
   
      (2)  EUT L 176, s. 37.